Maandagaand: 8 Januarie 2018 - Weather Forecasting for South Africa
Maandagaand: 8 Januarie 2018
​Goeie naand almal: Hallo Kenya: Mostly fine over most of the country, with one cloudy spot in the south-west with a few drops, see green…
Die bolugversteuring wat ek vanoggend ingetrek het, het baie hard probeer om ‘n paar storms te maak, maar op die ou einde was daar eenvoudig nie genoeg vog in die laer vlakke om die storms te laat ontwikkel nie. Ava is besig om stadig maar seker suid te beweeg weg van die Madagaskar, die model skuif die ou bietjie verder suid wat beteken dat die sikloon stadig maar seker sy tropiese eienskappe sal begin verloor en meer ‘n sterk koue front laag word. Ongeag, dit bly steeds ‘n probleem vir die binneland.
Die koue front is ‘n raps verder oos, en met die wind wat meestal suid-wes tot suid gedraai het langs die suid-oos en ooskus het die toename in vog plus die kouer temperature gehelp met opligting vir ‘n paar buie en donderbuie oor KZN . Die beste reën wat ek sien is naby Utrecht met 13.4mm en dan Himeville in KZN met 17.6mm Nog ‘n paar plekke met 3mm en meer maar ek dink in die meeste gevalle is die nou lekker koel oor KZN. Soos die koue front verder op langs die kus beweeg en die warm vogtige lug nog aanwesig oor die Laeveld behoort daar goeie opligting plaas te vind, en ek dink daar is kolle wat nog lekker reën kan verwag. Die platorand gebiede in die geval het altyd net daai bietjie meer kanse lekker reën. Die hoog agter die koue front is ook sterk genoeg om die oostelike dele goed af te koel, en môre kan daar selfs koeler weer voorkom uit die ooste tot sover as Gauteng, Ek hoop daar is genoeg vog oor dat ook hier ‘paar storm sal voorkom, en ten minste om die hitte van die afgelope bykans 7-8 dae te breek na meer aanvaarbare vlakke.
Nou laatmiddag het die wind suid-wes deur gebreek oor die Vrystaat en noord-wes, en dit alleen sê dat die kanse vir nou baie sleg is vir ‘n storm, so ons sal moet wag en hoop vir môre met die koeler en vogtige lug uit die ooste.
Hopelik is die bose kringloop van hitte vir meer as ‘n week iets van die verlede…Altans vir nou….
Geluk aan Vernon met 6 paaltjies, dink dit is 6, goed geboul en wel gedaan…..